Държавен вестник, бр. 84, 2025 г., стр. 31

БРОЙ  84	
Д Ъ Р Ж А В Е Н  В Е С Т Н И К 	
СТР.  31   
то на споразумение не освобождава страните 
по спора от отговорността да продължат да 
търсят начини за неговото разрешаване.
2. В случай че спорът не бъде разрешен по 
начините, описани в параграф 1 от настоящия 
член, заинтересованите държави – страни 
по МЗП, могат да се споразумеят да отнесат 
спора до Генералния директор, който полага 
всички усилия за разрешаването му.
3. Всяка държава – страна по МЗП, може по 
всяко време да декларира писмено пред Гене­
ралния директор, че приема за задължителен 
арбитража по отношение на всички спорове, 
свързани с тълкуването или прилагането на 
настоящите Правила, по които тя е страна, 
или по отношение на конкретен спор с всяка 
друга държава – страна по МЗП, която приема 
същото задължение. Арбитражът се провежда 
в съответствие с Факултативния правилник 
на Постоянния арбитражен съд за решаване 
на спорове между две държави, приложим 
към момента на подаване на искането за ар­
битраж. Държавите – страни по МЗП, които 
са се съгласили да приемат арбитража като 
задължителен, приемат арбитражното решение 
като обвързващо и окончателно. Генералният 
директор информира Здравната асамблея за 
тези действия, ако е необходимо.
4. Никоя от разпоредбите на настоящите 
Правила не накърнява правата на държави­
те-страни по силата на всяко международно 
споразумение, по което те могат да бъдат стра­
ни, да прибягват до механизмите за уреждане 
на спорове на други междуправителствени 
организации или установени по силата на 
всяко международно споразумение.
5. В случай на спор между СЗО и една или 
повече държави-страни относно тълкуването 
или прилагането на настоящите Правила 
въпросът се отнася до Здравната асамблея.
Член 57. Връзки с други международни 
споразумения
1. Държавите – страни по МЗП, признават, 
че МЗП и други съответни международни 
споразумения следва да се тълкуват така, че 
да бъдат съвместими. Разпоредбите на МЗП 
не засягат правата и задълженията на която и 
да е държава – страна по МЗП, произтичащи 
от други международни споразумения.
2. При спазване на параграф 1 от настоя­
щия член нищо в настоящите Правила не 
възпрепятства държавите – страни по МЗП, 
които имат определени общи интереси поради 
своите здравни, географски, социални или 
икономически условия, да сключват специални 
договори или споразумения с цел улесняване 
прилагането на настоящите Правила, особено 
по отношение на:
a) пряк и бърз обмен на информация от 
общественото здравеопазване между 
съседни територии на различни държа­
ви – страни по МЗП;
b) здравните мерки, които да се прила­
гат по отношение на международния 
крайбрежен трафик и по отношение на 
международния трафик във води под 
тяхна юрисдикция;
c) здравните мерки, които трябва да се 
прилагат в съседните територии на 
различни държави – страни по МЗП, на 
общата им граница;
d) мерки за транспортиране на засегнатите 
лица или засегнатите човешки остан­
ки със специално пригодени за целта 
транспортни средства; и
e) дератизация, дезинсекция, дезинфекция, 
деконтаминация или друга обработка, 
предназначена да освободи стоките от 
причинители на болести.
3. Без да се засягат задълженията им по 
настоящите Правила, държавите – страни по 
МЗП, които са членове на регионална органи­
зация за икономическа интеграция, прилагат 
във взаимните си отношения общите правила, 
действащи в тази регионална организация за 
икономическа интеграция.
Член 58. Международни здравни споразумения 
и разпоредби
1. Настоящите Правила, при спазване на 
разпоредбите на член 62 и предвидените по-до­
лу изключения, заменят в отношенията между 
държавите, обвързани с настоящите Правила, 
и в отношенията между тези държави и СЗО 
разпоредбите на следните международни 
здравни споразумения и регламенти:
a) Международна здравна конвенция, под­
писана в Париж на 21 юни 1926 г.;
b) Международна здравна конвенция за 
въздухоплаването, подписана в Хага на 
12 април 1933 г.;
c) Международно споразумение за осво­
бождаване от здравни такси, подписано 
в Париж на 22 декември 1934 г.;
d) Международно споразумение за отпадане 
на консулските визи от здравни такси, 
подписано в Париж на 22 декември 
1934 г.;
e) Конвенция за изменение на Междуна­
родната здравна конвенция от 21 юни 
1926 г., подписана в Париж на 31 ок­
томври 1938 г.;
f) Международна здравна конвенция от 
1944 г. за изменение на Международната 
здравна конвенция от 21 юни 1926 г., 
открита за подписване във Вашингтон 
на 15 декември 1944 г.;